নোদাখালিতে তৃণমূল নেতা শুটআউট কান্ডে গ্রেফতার এক

দক্ষিণ ২৪ পরগনা: মালদহের পর নোদাখালিতে শুটআউট করা হয় এক তৃণমূল নেতাকে। আর এবার এই ঘটনায় গ্রেফতার করা হল এক ব্যক্তিকে। জানা যাচ্ছে, সাতগাছিয়া বিধানসভার সোনাপুর গ্রাম থেকে গ্রেফতার কর হয়েছে ওই ব্যক্তিকে।

এই ব্যক্তির বিরুদ্ধে অভিযোগ তিনি তৃণমূল নেতা খুনে মূল অভিযুক্তকে নিজের বাড়িতে লুকিয়ে রেখেছিলেন। আর এই অভিযোগের ভিত্তিতেই তাকে গ্রেফতার করা হয়। আজ ধৃতকে পেশ করা হয় আলিপুর আদালতে।

আরও পড়ুন: ফের বাঘের আতঙ্ক পুরুলিয়ায়, বনদফতর বলল ‘খবর নেই’

ডায়মন্ড হারবার জেলা পুলিশ সূত্রে জানা গেছে ধৃতের নাম প্রীতম ভোঁর(২১)। সমগ্র ঘটনায় মূল আসামিদের প্রীতম তার আমতলার এক নিকট আত্মিয়ের বাড়িতে লুকিয়ে রাখতে সাহায্য করেছিল। পুলিশের জেরায় প্রীতম জানিয়েছে অভিযুক্তরা গতকাল রাতেই তার আত্মীয়র বাড়ি থেকে চলে গিয়েছে। পাশাপাশি পুলিশের এও দাবি সমগ্র ঘটনাটি সিন্ডিকেট বিবাদকে কেন্দ্র করেই। তবে তদন্তের স্বার্থে এখনই মূল আসামিদের নাম প্রকাশ করতে অনিচ্ছুক ডায়মন্ড হারবার জেলা পুলিশ। প্রীতমকে আজ নিম্নলিখিত জামিন অযোগ্য ধারায় মামলা রুজু করে আলিপুর আদালতে পাঠানো হয়েছে।

ইতিমধ্যেই ধৃতদের বিরুদ্ধে ৩২৬/ ৩০৭/ ২০১,, ২৫/২৭ আর্মস আক্ট জারি করা হয়েছে। পাশাপাশি গুলিবিদ্ধ তৃণমূল নেতা কৃষ্ণ মন্ডলের শারীরিক অবস্থা আগের তুলনায় স্থিতিশীল বলে জানানো হয়েছে পরিবার সূত্রে।

দেখুন অন্য খবর